Diari Oficial de la Generalitat Valenciana


Sumari del DOGV 5617, del 11-10-2007 (2007/12670)

Concurs per a l'alienació d'una parcel·la de titularitat municipal resultant del Projecte de Reparcel·lació del Sector I del Sòl Urbanitzable Residencial.
----------------------------------------------------------------------------------------------------------------------------------------------------------

### Dades del document

Número de DOGV
:   5617

Data del DOGV
:   11-10-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/12901


Data del document
:   05-10-2007

Organisme emissor
:   Ajuntament de Rafelbunyol

Tipus de document
:   Concurs

Anàlisi jurídica

 Descriptors 

:   * Rafelbunyol
    * pla d'urbanisme
    * administració local

Concurs per a l'alienació d'una parcel·la de titularitat municipal resultant del Projecte de Reparcel·lació del Sector I del Sòl Urbanitzable Residencial. [2007/12401]  
Havent-se aprovat per Acord de Ple de l'Ajuntament, de data 5 d'octubre de 2007, i d'acord amb el que disposa l'article 78 del Text Refós de la Llei de Contractes de les Administracions Públiques, es realitza la convocatòria de contractació, per procediment obert i sistema de concurs, de l'alienació d'una parcel·la de titularitat municipal resultant del Projecte de Reparcel·lació del Sector I del Sòl Urbanitzable Residencial.  
Objecte del contracte: és objecte del present concurs l'alienació de la següent parcel·la amb destinació a la construcció sobre esta de vivendes, garatges i trasters, tots ells sotmesos al règim de protecció pública, i en concret del tipus de vivenda protegida de preu concertat (VPPC), en els termes definits en l'article 26 del Decret 41/2006, de 24 de març, del Consell de la Generalitat: parcel·la situada al municipi de Rafelbunyol, que segons un mesurament recent és de 5.208 metres quadrats. Limita pel nord amb l'avinguda de la Rambleta, pel sud amb el carrer de Vicente Soriano, per l'este amb el carrer de la Reina Sofia i per l'oest amb el carrer en projecte, número 1.  
Preu: el preu de venda únic de la parcel·la s'establix en 3.626.285,20 euros, equivalent a aplicar a la valoració tècnica de la parcel·la (3.126.107,93) el 16% d'IVA.  
La dita quantitat correspon al 15% dels preus màxims de venda de la totalitat de les vivendes, garatges i trasters a promoure pel promotor en les parcel·les, segons la valoració pericial aportada a l'expedient.  
En el dit preu s'entenen incloses les despeses d'urbanització corresponents a la dita parcel·la.  
Garanties de la contractació: provisional: 72.525,70 euros. Definitiva: 4% de l'import de l'adjudicació.  
Presentació de proposicions: els licitadors presentaran les seues propostes en el Registre General de l'Ajuntament de Rafelbunyol, plaça de la Puríssima, número 1, en hores d'oficina de 09.00 a 14.00 de dilluns a divendres, durant el termini de 20 dies naturals a comptar del següent a l'última publicació de l'anunci del concurs, que es realitzarà en el Butlletí Oficial de la Província de València i en el Diari Oficial de la Comunitat Valenciana.   
Si l'últim dia de venciment per a presentar les proposicions coincidix en dissabte, diumenge o festiu, es considerarà com a últim dia de termini el següent dia hàbil.  
Contingut de les proposicions: les proposicions constaran de tres sobres separats i independents, tancats i firmats pel licitador o persona que el represente. En cada un dels sobres s'indicarà: l'objecte del concurs, el contingut del sobre, el nom del licitador, domicili, número de telèfon i fax.  
Sobre A: documentació administrativa general, que inclourà la documentació expressada en el plec de condicions.  
Sobre B: proposició tècnica, que inclourà la documentació expressada en el plec de condicions.  
Sobre C: proposició econòmica que s'ajustarà al model següent:  
«Proposició econòmica per a l'adquisició d'una parcel·la sítia al carrer de Vicente Soriano de Rafelbunyol, en l'àmbit del sector i del sòl urbanitzable residencial de propietat municipal, amb destinació a la construcció de vivendes, garatges i trasters sotmesos al règim de protecció pública.  
(Nom) ..., major d'edat, telèfon ..., DNI número ..., expedit a ..., el dia ..., en plena possessió de la seua capacitat jurídica i d'obrar, en nom propi (o en representació de ..., CIF ..., segons escriptura atorgada el dia ..., davant del notari de ..., ...), assabentat de l'anunci publicat per l'Ajuntament de Rafelbunyol, pel qual es convoca concurs per a l'alienació d'una parcel·la sítia al carrer de Vicente Soriano de Rafelbunyol, en l'àmbit del sector I del sòl urbanitzable residencial de propietat municipal, amb destinació a la construcció de vivendes, garatges i trasters sotmesos al règim de protecció pública, d'acord amb el plec de clàusules administratives particulars i prescripcions tècniques i la resta de documents que declara conéixer i acceptar, sol·licita la seua admissió al dit concurs, i fa constar:  
Que oferix com a preu de compravenda de la parcel·la assenyalada l'import que a continuació es detalla: .. - (IVA inclòs) (xifra expressada en números).  
Lloc, data i firma del proponent.»  
Qualificació de la documentació i obertura de sobres:   
\* Qualificació de la documentació: en el termini de huit dies hàbils següents, excepte dissabte, al de la finalització del termini de presentació de les proposicions.  
Obertura de proposicions: en els 10 dies naturals següents al de l'obertura de documentació del sobre A.  
Criteris d'avaluació per a l'adjudicació:  
A. Solució arquitectònica, constructiva, urbanística i integració urbana: 35 punts.  
B. Memòria de qualitats: 20 punts.  
C. Solvència economicofinancera, tècnica i organitzativa per a la construcció i promoció: 20 punts.  
D. Altres propostes de contingut social: 25 punts.  
Cosa que es fa pública perquè en prengueu coneixement.  
Rafelbunyol, 5 d'octubre de 2007.- L'alcalde: Jaime García García.